בס"ד, מוצאי חג השבועות תשפ"ד

**בבא מציעא דף ק"ו, מכת מדינה**

**א. יסוד הדין**

1. **בבא מציעא, דף ק"ג:** "אילימא דיבש נהרא רבה - אמאי אינו מנכה לו מן חכורו? נימא ליה: מכת מדינה היא! - אמר רב פפא: דיבש נהרא זוטא".
2. **בבא מציעא, דף ק"ה:** "המקבל שדה מחבירו ואכלה חגב או נשדפה, אם מכת מדינה היא - מנכה לו מן חכורו, אם אינה מכת מדינה - אין מנכה לו מן חכורו. רבי יהודה אומר: אם קיבלה הימנו במעות - בין כך ובין כך אינו מנכה לו מחכורו".
3. **פירוש המשנה לרמב"ם שם:** "דין זה כולל לשוכר וחוכר. ומכת מדינה, הוא שהוכו רוב שדות אותה מדינה, ואין הלכה כר' יהודה".
4. **רש"י בבא מציעא, דף ק"ו:** "מכת מדינה - לא עליו לבדו עברה, ולאסוקי אדעתיה נמי לא הוה ליה".
5. **תוספות שם:** "כי אישדוף רובא דבאגא הוה מכת מדינה ולא חשיבא שדה זו ראויה לתבואה".
6. **חזון אי"ש בבא קמא, כ"ג י':** "וכן יש להסתפק בהא דתנן אם מכת מדינה היא מנכה לו מן חכורו, דיש לומר דחשיב כתנאי. ואפשר דחשיב כהשכיר לו דבר שלא היה לו, שהיתה לו שדה שאינה ראויה לקצור ממנה התבואה, ודוקא במכת מדינה".
7. **תוספות בבא מציעא, דף ק"ד:** "וי"ל דנקט האי טעמא לאשמועינן דאפילו יבשו נמי שאר יאורי שדות אחרים דהשתא הוי מכת מדינה אפילו הכי אינו מנכה לו כיון דאפשר לאתויי בדוולא מנהרא רבה דדוקא באכלה חגב או נשדפה שאין יכול לתקן הקלקול ע"י שום טורח מנכה לו".
8. **לקט מאמרים "שערי צדק", כרך ח' (הכנס השנתי לדיני ממונות, תשס"ז):** "שכאשר הדבר ניתן לתיקון על ידי טורח, הפגיעה היתה בשימוש, והחוכר הוא שנושא באחריות. וכאשר הפגיעה היתה באופן שלא ניתן לתיקון הפגיעה היא בגוף השדה והוא על אחריות המחכיר".
9. **בבא מציעא, דף ק"ו:** "... או דלמא מצי אמר ליה: אילו זרעתה חיטי הוה מקיים בי "ותגזר אמר ויקם לך"! ... כיון דאשתדוף כולהו ארעתיה, מצי אמר ליה: האי משום לתך דידך הוא, דהא משתדפו כל שדותיך. מסתברא דאמר ליה: אי משום לתאי דידי - הוה משתייר לי פורתא, כדכתיב "כי נשארנו מעט מהרבה" ... אמר שמואל: לא שנו אלא שזרעה וצמחה ואכלה חגב, אבל לא זרעה כלל - לא. דאמר ליה: אילו זרעתה הוה מקיים בי "לא יבשו בעת רעה ובימי רעבון ישבעו" ... נהי דלניסא רבה לא הוה חזינא, לניסא זוטא חזינא".
10. **רש"י דף ק"ה:** "אינו מנכה - דאמר לו: מזלך גרם".
11. **שם, דף ק"ו:** "ותגזר אומר - מה שתבקש מן היוצר יעשה, ואני לא בקשתי מן השמים בתחילת השנה שיצליחני בשעורים אלא בחטין".
12. **שיטה מקובצת שם:** "ונראה לומר דהאי דינא דיינינן בין בחכרנותא בין בקבלנותא למחצה לשליש דכיון דשני משליחותיה פושע הוא ומצי נמי אמר ליה אי לא שנית הוה מקיים בי ותגזר אומר וכו' וכן נראה מלשון הר"מ שכתב השוכר או המקבל וכו'[[1]](#footnote-1); הרמ"ך".
13. **שו"ת מהרי"ט, א' קכ"ד:** "וכן אמר אילו זרעתה חיטים הוה מקיים בי "ותגזר אומר ויקם לך"; ולא שהם טענות בריאות כל הנך דמייתי התם, אלא שמצאה קפידא מקום לנוח ונחה".
14. **תוספות בבא מציעא, דף ק"ו:** "וי"ל דשמואל מיירי כגון שאמר ליה זרע כל מה שתרצה דהשתא לא מצי למימר הוה מקיים בי ותגזר אומר ויקם לך דבסתמא לא היה מקבל הקדוש ברוך הוא תפלתו של זה שיצליח כל מה שיזרע אם לא שיעשה לו נס ולא קאמר לעיל הוה מקויים בי ותגזר אומר אלא לפי שמתפלל על מין אחד של חטין".

**ב. היקף הדין – הגדרת מכת מדינה**

**ב1. מלחמות ופוגרומים**

1. **שו"ת מהר"ם מרוטנבורג, ד' שפ"ח:** "דין על ראובן ששכר בית משמעון לב' שנים והקדים ונתן לו השכר של ב' שנים ובתוך אותן ב' שנים ברחו היהודי' מן העיר מפני פיקוח נפשם וברח גם הוא והניח הבית ריקם ואח"כ חזרו וגם הוא חזר ורוצה שישלם לו שמעון מה שהיה חוץ מביתו. ושמעון משיב ביתי היה לפניך ואתה [ברחת] ואיני משלם לך. נראה בעיני טענת ראובן טענה ברורה לפי שמכת מדינה היא".

**ב2. מגפות**

1. **ש"ך חושן משפט, של"ד ס"ק ג':** "ובתשובת מהר"מ פדאוה סי' פ"ו משמע דדוקא כשהמועט ברחו אבל אם הדבר חזק ב"מ שכולם ברחו הוי מכת מדינה, וכמ"ש בהגהות אשר"י (פ' האומנין מא"ז) דאם הביטול מחמת גזירות המושל בעיר וא"א למלמדים ללמוד ה"ל מכת מדינה ונותן לו כל שכרו. ומשמע עוד שם דאף שהרוב ברחו לא הוי מכת מדינה ... ואין דבריו נ"ל בזה לפע"ד דהא אמרינן בש"ס פ' המקבל דהיכא דאשתדוף רובא דבאגי הוי מכת מדינה והוא מוסכם מכל הפוסקים ... אה"נ אם ידוע שהרוב חולים או שהרוב ברחו מהעיר הוי מכת מדינה כן נלפע"ד. עיין בפסקי מהר"מ מטיקטין במרדכי דפוס קראקא בתחלת נזיקין במי שהשכיר בית לחבירו ונכנס בו ואחר כך נתהוה שינוי אויר ודבר ב"מ והוכרחו לברוח ופסק דצריך השוכר לשלם לו ודבריו צ"ע לדינא".
2. **מחנה אפרים, שכירות ז':** "והיכא דשכר בית לזמן ואחר כך ברחו מחמת המגפה. לכאורה נראה כיון דהוי מכת מדינה יפסיד המשכיר, וכ"כ ראב"ן ז"ל בסי' צ"ח אלא שכתב עוד דא"צ להחזיר המשכיר כל השכירות שלקח אלא כל א' יפסיד מחצה מדמי השכירות הזמן אשר ברחו משום דהכא הגזירה היתה על שניהם על הבתים להיות נדודים ועל האנשים להיות גולים עכ"ד".

**ב3. גזירות כלכליות של השלטונות**

1. **שו"ת מהר"ם פדואה (רבי מאיר קצנלבוגן, איטליה המאה ה-16), ל"ט:** "בעסק ראובן שהשכיר חזקת חנותו לשמעון במנטובה על ז' שנים בעד שכר קצוב לשנה והיו אז בעיר ד' בעלי חניות לבד ואחר כך קמו בעלי זרוע והשיגו גבולי הראשוני' והשיגו אף להם רשות להלוות באופן נתרבו המלוים ובעבור זה באו ראובן ושמעון לידי מריבה ונתפשרו למעט השכירות להבא בעבור רבוי החניות ואחר כך ניתוסף עוד גרעון בעסק ההלוואה שאדון העיר צוה לדיין שלו הממונה על עסק היהודים שלא יעשה שום משפט לנגוש הערלים אשר יקבלו בהלואה ברבית באמנה מן היהודים והיהודים שם השתדלו לבטל גזירה זו והוציאו על זה הוצאה רבה וצללו במים אדירים והעלו חרם /חרס/ בידם ואחר שעמדה גזירה זו כמו ט' חדשים וראה שמעון שלא יוכלו היהודים לבטל הגזירה ואף גם זאת נתקלקלה ההלוואה שגזר האדון שלא ילוו עוד כלל ברבית לא על משכונות ולא באמנה לכן רצה שמעון שראובן ינכה לו משכירותו ... והדיינים לא נשתוו דעותיהם מהרר"ק נראה לו לחייב ראובן שינכה לשמעון משכירותו כפי אשר יושם על פי דיינים יודעי ערך זה וחיליה מן מתניתי' דהמקבל שדה מחבירו ואכלה חגב או נשדפה אם מכת מדינה היא מנכה לו מן חכורו ... כן בנדון זה שגזירה זו מן האדון הית' מכת מדינה ולא יכולת בידם לתקן ינוכה לשמעון משכירותו. ולמהרר"ז נראה שלא ינכה לו באומרו שהיזק זה אינו ברי כי היה אפשר לתקנו גם כן ע"י תחבולה לזקוף הרבית עם הקרן ולכתוב השטר כאלו לא היה בו רבית או לטרוח להשיג הלוואת המעות על משכונות וידמה זה לנהר זוטא שאפשר לאתויי בטורח בדוולא ואף אם יהיה חשש ספק היזק המוציא מחבירו עליו הראיה".
2. **שו"ת ראנ"ח (רבי אליהו בן חיים, רבה של קושטא באמצע המאה ה-16), ל"ח:** "מה שטוענים השוכרים מחמת גזרת השער נלע"ד דאין להם דין דהא אמ' בהמקבל דהחוכר שדה מחבירו דאפי' אם לא עשתה כלום נותן לו דמי חכירותו ואף אם נדמה אותו להמקבל שדה מחבירו לזרעה ויבש המעיין לא אמרן אלא דיבשו כל המעיינות מכל וכל כקטן כגדול דבהא אמר מכת מדינה היא וחוזר אבל כל דאי' מעין כל דהוא אף על גב דאיכא טירחא סגי לה הכא נמי לא גזר המלך לבלתי הסתחר כלל אלא שערים מצוינים על כל הדברים הוא שקצב ולא מפני זה נמנעים האנשים המסתחרים מלהסתחר אף על גב דלית להוא רווחא ... וכן החוכר השדה ואכל' חגב או נשדפ' שאם מכת מדינה הוא מנכה לו מן חכורו מ"מ הקלקול הוא בדבר היוצא מן השד' וכן יבש המעין או אסתכ' נהר' דמייתי בגמ' אף על גב דלקח השדה במעות מנכה לו מהשכירות כיון דמכת מדינה היא כל הני וכו' דלא דמו משום שהנהר הוא צורך השדה וממנו הוא משקה אותה וכשחוכר את השדה ה"ל כחוכ' שדה ומעיין אבל הכא הוא דבר הבא מחוץ בעלמא ואינו כדין זה".
3. **מחנה אפרים, שם:** "וראיתי למהרש"ך בח"ב סימ' צ"ח שנשאל על ראובן ששכר חנות בשוק הקאזאזים לזמן שתי שנים ובתוך הזמן גזר המלך שלא ישבו קאזאזי' באותו השוק, והשיב דה"ז מכת מדינה וא"צ ראובן לתת שכירות מאותו זמן ואילך ... אבל עדין יראה דבנדון הרש"ך יש להעמיד השכירות ולחייבו לשוכר כיון דלא נשתנה החנו' מכמות שהיה וראויה היא לאומנות אחר' אלא שלזה השוכר אינה ראויה כה"ג לא שייך לומר מזליה דמשכיר גרם, ונרא' דמה"ט כתב המרדכי דאם ברחו מחמת הדבר דצריך לתת כל השכירות והביאו הש"ך סי' של"ד משו' דס"ל דהמכה לא נגזרה על הבתים אלא על האנשי' והמשכיר א"ל הא ביתא קמך".

**ב4. פוסקי זמננו**

1. **מלחמות:** "תשלום לגן ילדים ששבת בזמן מלחמה, בתוך: תחומין כרך י"ב – בעקבות מלחמת המפרץ הראשונה; שערי צדק הנ"ל – בעקבות מלחמת לבנון השניה; "שכר בתים ופועלים שהושבתו עקב מבצע צבאי", בתוך: תחומין כרך ל' – בעקבות מבצע "עופרת יצוקה" בעזה; שו"ת מנחת אשר, ב' ק"כ – בעקבות עזיבת העיר שדרות לאחר ירי רקטות.
2. **מגפות:** "תשלום שכירות בתקופת מגפת הקורונה", בתוך: תחומין כרך מ"א; "תשלום דמי שכירות על ידי משפחות שחזרו לחו"ל בתקופת הקורונה", בתוך: מנחת אשר – קורונה.

**ג. "מכת מדינה" בתחומים אחרים**

1. **מרדכי בבא מציעא, רמז שמ"ג:** "ואם הביטול של המלמד מחמת גזירת המושל שבעיר ואי אפשר למלמד ללמוד הוי מכת מדינה ויהא ההפסד של בעל הבית".
2. **הגהת הרמ"א חושן משפט, של"ד א':** "וכן בכל אונס שאירע לפועל, בין ששניהם היו יודעין שדרך האונס לבא או ששניהן אינן יודעין, הוי פסידא דפועל. אבל אם בעל הבית יודע והפועל אינו יודע, הוי פסידא דבעל הבית (טור ס"ב). ואם הוי מכת מדינה, עיין לעיל סימן שכ"א".
3. **שו"ת זקן אהרן (הרב אהרן וולקן, המאה ה-20), ב' קמ"ג:** "בנוגע להלכה ולמעשה בשוחט המקבל פרס קבוע מקופת הקהלה ובזמן המלחמה נפל הגורל עליו לילך למלחמה ופסקה הקהלה מלשלם השכירות לבני ביתו, אם יוכל מעתה לתבוע מן הקהלה את המגיע לו, וכבוד תורתו רצה לדון דכיון דהוא אנוס מטעם הממשלה על ידי זה שלא היה יכול לעבוד עבודתו שפיר מגיע לו שכרו כפי מה שפסקו לו ...

ואמנם שוב ראיתי שבנידון דידן לכולי עלמא אין הקהילה מחוייבים ... והכי נמי בנידון דידן לא מכת מדינה היא, אלא מכה יחידית, דמכת מדינה לא נקרא כי אם היכא שהגזירה או האונס היה על רוב העיר, וכמו באשתדוף רובא דבאגי, דהיינו רוב השדות ... אבל הכא דמה שגזרה הממשלה לילך למלחמה אינו אלא על מיעוט העיר ולא על רובה, אין זה מכת מדינה".

1. **בית שמואל, אבן העזר סימן ט' ס"ק ו':** "כתבו מת בדבר או בכה"ג כל שהוא מכת מדינה אפילו למ"ד מזל גורם לא תלינן בכה"ג במזל דידה".
2. **שו"ת רדב"ז, ד' קי"א:** "שאלה מעשה שאירע בבהכ"נ שלא היה לקהל יצ"ו אתרוג כשר אלא בעל חזזית בי"ט שני של גליות והתחיל החזן לברך כמנהגו והיו שם מקצת חכמים וגערו בו שלא יברך עד שיביאו אתרוג כשר שהיה בבהכ"נ אחר ומקצת הקהל היו אומרים שכך מנהגם לברך אפילו על אתרוג פסול בי"ט שני של גליות ושהיו באותו בהכ"נ חכמים זקנים ולא נמנעו מלברך בפניהם. ושאלת להודיעך דעתי בזה:

תשובה זו מחלוקת ישנה בין הראשונים ... ואפשר לי לומר דהוי בשעת הדחק שהרי לא נמצא במדינה זו אתרוג אחד בכמה אלפים שלא יהיה בו חזזית כל שהוא ואין לך שעת הדחק גדול מזה ... א"נ עיקר מה שסומכין בני המוסתערב שהחזזית באתרוג במצרים היא מכת מדינה וכמו שנטלה פטמתו פסול ואפי' הכי אנו מכשירין אותו אעפ"י שאין לו פטמת מפני שאנו אומרים זהו דרך ברייתו כך ג"כ החזזית זהו ברייתו ודרכו וטבעו ואעפ"י שנמצא אחד בכמה בלי חזזית אין זו ראיה שכן נמצא אחד בפטמת בכמה ואפ"ה אין אנו פוסלין אותן מפני שאין בהם פטמת וכל זה כתבתי לתת טעם למנהג תושבי הארץ אבל ראוי לבקש אתרוג כשר ולהדר את המצוה ואם לא נמצא כלל במדינה יטול אותו הפסול ויברך".

1. ראה מגיד משנה שכירות ח' ה', ואכמ"ל. [↑](#footnote-ref-1)